Public procurement notice: Modification Of A Contract/Concession During Its Term
Published: 2018-12-04
Buyer: NIF Zrt.
Country: HU
Contract type: Works
Procedure: Open procedure
CPV classification: 45221111 | 45233124: Arterial road construction work | 45233125: Urban road construction work | 45233128: Roundabout construction work | 45233221

Technical requirements: Vállalkozási szerződés a 471. sz. főút Hajdúsámson elkerülő szakasz (7+405 - 15+340 km. szelvények között)kivitelezési munkáinak elvégzésére (PST: K471.06).
A 471. sz. főút Hajdúsámson elkerülő szakasz (7+405 - 15+340 km. szelvények között) kivitelezési munkáinak elvégzése:
Mintegy 8,6 km hosszú új nyomvonalú 2x1 sávos elkerülő út, 2 db vasút feletti híd, 2 db körforgalom és 1 db közúti jármű osztályozós csomópont építése.
A 471. sz. főút Hajdúsámson elkerülő szakasz (7+405 - 15+340 km. szelvények között) kivitelezési munkáinakelvégzése:
Mintegy 8,6 km hosszú új nyomvonalú 2x1 sávos elkerülő út, 2 db vasút feletti híd, 2 db körforgalom és 1 db közúti jármű osztályozós csomópont építése.
A Megrendelőnek a teljes Munkaterületet a Vállalkozó részére legkésőbb 2017. február 28. napjáig kellett volna átadni.
Megrendelő a közbeszerzési eljárás előkészítése során kapott kisajátítási változási vázrajz alapján értesült róla, hogy az általa kezdeményezett területszerzést megelőzi az E-1009/2011. sz. vázrajz átvezetése. Erre figyelemmel - a kisajátítási terv elkészítéséről, felülvizsgálatáról, záradékolásáról, valamint a kisajátítással kapcsolatos értékkülönbözet megfizetésének egyes kérdéseiről szóló 178/2008. (VII. 3.) Korm. rendelet 7. § (2) bekezdésében foglalt jogszabályi határidőből kiindulva úgy számolt, hogy az előzmény telekalakításnak meg kell történnie legkésőbb egy éven belül. Tekintettel arra, hogy a kisajátítási változási vázrajzot a Hajdú-Bihar Megyei Kormányhivatal 2016. február 29-én záradékolta, Megrendelő úgy ítélte meg, hogy az ingatlan előzetes területrendezésének legkésőbb 2017. február 28-ig meg kell történnie. Erre figyelemmel nyilatkozott úgy Megrendelő a közbeszerzési eljárásban kiadott 8. sz. Kiegészítő Tájékoztatás 24. Ajánlattevői kérdésre adott Ajánlatkérői válaszában, hogy a munkaterület átadására legkésőbb 2017. február 28-án meg fog történni.
Mindazonáltal Megrendelő a szerződő feleken kívülálló előre nem látható okból kifolyólag nem tudta eddig az időpontig átadni a teljes Munkaterületet. A Munkaterület több szakaszban került átadásra: 2016. december 19., 2017. február 2., 2017. február 28., 2017. március 28., április 28., 2017. május 15., 2017. május 31., 2017. július 3., 2017. július 26. és a legutolsó rész 2017. november 30. Így a teljes munkaterület átadása csak 2017. november 30-án történt meg. A Munkaterület átadások a vonatkozó építési szabályoknak megfelelően dokumentálásra kerültek.
A Munkaterület átadásának késedelmét az okozta, hogy Nyíradony Város Önkormányzata a beruházásában a korábbi években megvalósult kerékpárút területét nem tudta rendezni. Ezen rendezetlen tulajdonviszonyú ingatlanok közé tartozott a Hajdúsámson 0265/5 hrsz-ú (terület rendezést követően Hajdúsámson 0265/14 hrsz.) ingatlan, amelyik része a 471. sz. főút Hajdúsámson elkerülő projektnek is. Az ingatanon Vállalkozó szerződéses kötelezettségei szerint a szükséges előkészítési munkálatokat követően töltés és hídépítési munkálatokat kell elvégezni, mely munkák elvégzését hátráltatta a Munkaterület hiánya.
Mindezek alapján tehát az előzmény telekalakítás elhúzódása miatt nem tudta Megrendelő elvégezni a területszerzési eljárást, ez volt az oka annak, hogy a teljes Munkaterület átadására ilyen jelentős - mintegy 8 hónapos - késedelemmel került sor. Az Önkormányzat általi telekalakítás ilyen mértékű elhúzódása a Szerződő Felek számára sem a közbeszerzési eljárás során, sem pedig a szerződéskötéskor nem volt előrelátható körülmény.
A fent írtakra tekintettel Szerződő Felek úgy állapodnak meg, hogy a Szerződés 9.2. pontja szerinti Teljesítési Határidő 2018. december 17-re módosul.
Szerződő Felek a Szerződést mindezidáig egy alkalommal módosították, a Kbt. 197. § (6) bekezdésében biztosított jogukkal élve, az igénybe vehető alvállalkozók arányának 65 %-ra történő emelése, illetve a 322/2015. (X. 30.) Korm. rendelet 32/A. §-ában foglalt kifizetési rend alkalmazása érdekében.
A Felek megállapítják, hogy a jelen 2. sz. Módosítás tekintetében a Kbt. 141. § (4) bekezdés c) pontja szerint szerződésmódosítási feltételek fennállnak. Szerződő felek álláspontja szerint a fenti, szerződésmódosítás alapjául szolgáló körülményeket a szerződő felek kellő gondossággal eljárva sem láthatták előre. Ezen túlmenően a módosítás nem változtatja meg a szerződés általános jellegét és Szerződő Felek a Vállalkozói Díjon jelen szerződésmódosításban nem változtatnak.


Winner: „KE-VÍZ” Zrt.